Det kan måske hænge sammen med, at landmændene fra 2009 har kunnet få et årligt tilskud på 2.300 kroner for hver hektar, de tilplanter med træer. Ordningen gælder for landbrugsjord i de såkaldte 'neutralområder'. De områder udgør ca. 70 procent af det åbne land i Danmark. I Naturstyrelsen er fuldmægtig Kaj Jørgensen ikke i tvivl om, at tilskuddet har stor betydning for udviklingen. - Det økonomiske incitament bliver bedre, når man i en årrække kan få 22 - 2300 kroner pr. hektar ekstra, siger Kaj Jørgensen. Det nye tilskud har betydet, at der de seneste to år er plantet over 50 procent flere træer i Nordjylland end årene før.

Opsummering:
Nordjyske landmænd er begyndt at plante betydeligt flere træer på deres landbrugsjord. Særligt er interessen for skovrejsning øget de sidste to år, oplyser DR Nordjylland. 

 